

## Marc Gyrfa Cymru: Gwelliant Parhaus

# ***Nodiadau cefnogi ar gyfer Hunanarfarnu***

**Maes Arolygu 1: Safonau**

**Sylwer:**

Gallai gwerthuso GBG gynnwys:

Profi - Profi cynt ac ar ôl prawf neu brofi yn erbyn grwpiau rheoli (o bosib y garfan a gymerodd ran ddiwethaf).

Cyfranogiad – Presenoldeb, Cwblhau, Tystysgrifau neu raddau a gyflawnwyd

Casglu data – Arolygon, Holiaduron, Cyfweliadau, Grwpiau Ffocws, Rhestrau gwirio, Ffurflenni Adborth

Mesur perfformiad – Graddau (tebygol a’r rhai a gyflawnwyd), Cyrchfannau, ffigurau NEET

Goddrychol - Cylchgronau, Tystebau, Arsylwadau, Astudiaethau Achos, Barn.

|  |
| --- |
| **1.1** Safonau a chynnydd cyffredinol**1.2** Safonau a chynnydd grwpiau penodol**1.3** Safonau a chynnydd mewn medrau  |

|  |
| --- |
| Gan nad oes profion cenedlaethol ar gyfer GBG a dim ond rhai canolfannau dysgu sy’n defnyddio cymwysterau GBG sydd wedi’u cymeradwyo, mae’n bwysig defnyddio’r sgiliau, agweddau a gwerthoedd sydd yn y Fframwaith Gyrfaoedd a’r Byd Gwaith (gyda CA3, CA4 ac ôl 16 fel sy’n briodol). Dylid ystyried hefyd y safonau a gyflawnir gan y disgyblion yn gyffredinol.Cynnydd dysgwyr - ystyried eu cynnydd o ran gwella lefelau dealltwriaeth am fyd gwaith yn y Fframwaith Gyrfaoedd a’r Byd Gwaith wrth iddynt symud drwy’r Cyfnodau Allweddol ac yn ystod y flwyddyn. Mae’n bwysig bod ysgolion yn arfarnu i ba raddau y mae profiadau dysgu ar draws yr ysgol yn ysgogi a herio’r holl ddisgyblion fel eu bod yn cymryd rhan lawn yn eu dysgu ac yn gwneud y cynnydd gorau posib.Gall cyflawniad dysgwyr o’r canlyniadau dysgu yn y Fframwaith GBG amrywio o flwyddyn i flwyddyn am nifer o ffactorau. Trwy Farc Gyrfa Cymru bydd y safonau, wrth ystyried y garfan gyfan, naill ai’n cael eu cynnal neu yn gwella bob blwyddyn fel y bydd canolfannau dysgu yn parhau i wella eu darpariaeth.**Cwestiynau i’w hystyried:*** **I ba raddau y mae’r mwyafrif o ddysgwyr yn cyflawni’r sgiliau, agweddau a gwerthoedd sydd yn y Fframwaith GBG ym mhob cyfnod allweddol?**
* **Beth yw’r tueddiadau perfformiad, o flwyddyn i flwyddyn, ar gyfer pob cyfnod allweddol?**
* **I ba raddau y mae dysgwyr yn mynd ar gyrsiau, i mewn i hyfforddiant neu waith sy’n addas i’w gallu a’u diddordebau?**
* **Beth yw canran y rhai sy’n ymadael sy’n mynd yn NEET?**
 |
| **1.2** Yn yr un modd ag agweddau eraill o’r cwricwlwm bydd rhai dysgwyr o bosib yn cyflawni sgiliau, agweddau a gwerthoedd GBG ar gyfnod allweddol is neu uwch na’u hoedran cronolegol. Dylid dadansoddi safonau dysgu GBG y grwpiau canlynol o ddysgwyr:• dysgwyr gydag anghenion dysgu ychwanegol (ADY) a fydd o bosib yn cyflawni ar lefel priodol i’w gallu)• mwy abl a thalentog• dysgwyr sydd â ffocws galwedigaethol• dysgwyr heb ffocws galwedigaethol**Cwestiynau i’w hystyried:*** **I ba raddau y mae cyflawniad GBG y gwahanol grwpiau yn adlewyrchu eu potensial?**
* **A oes yna alw am ddarpariaeth Byd Gwaith ar gyfer grwpiau penodol e.e. Merched i Beirianneg, Profiad Gwaith Estynedig, cefnogaeth i ddisgyblion mwy abl a thalentog ac ati?**
* **A oes yna unrhyw gynllunio gweithgareddau arbennig wedi digwydd sy’n ymateb i anghenion y grwpiau penodol hyn? Sut gafodd o’i werthuso? A fydd y ddarpariaeth yn parhau a/neu a yw wedi dylanwadu ar agweddau o’r cwricwlwm?**
 |

|  |
| --- |
| **1.3** Mae’r agwedd hon yn canolbwyntio ar sgiliau:• Cyfathrebu• Llythrennedd• Rhifedd• Llythrennedd DigidolMae angen ystyried i ba raddau y mae safonau dysgu GBG yn cefnogi dysgwyr i ddatblygu’r sgiliau hyn a’r sgiliau ehangach. Mae’r sgiliau hyn yn eglur yn y Fframwaith GBG. **Cwestiynau i’w hystyried:*** **I ba raddau y mae dysgwyr yn gwneud cynnydd yn y sgiliau hyn yng nghyd-destun GBG?**
* **Ym mha ffyrdd y mae dysgwyr yn defnyddio’r sgiliau hyn er mwyn gwella eu rhagolygon ar gyfer dilyniant a chyflogadwyedd?**
 |

**Maes Arolygu 2: Lles ac agweddau at ddysgu**

|  |
| --- |
| **2.1** Lles**2.2** Agweddau at ddysgu |

|  |
| --- |
| **2. 1** Mae Estyn yn awgrymu bod y maes hwn yn ystyried i ba raddau y mae disgyblion yn teimlo’n ddiogel. Dylai myfyrwyr allu deall sut i wneud penderfyniadau am ddiet iach, gweithgaredd corfforol a lles emosiynol, gan gynnwys sut i gadw’n ddiogel ar-lein. Dylid hefyd ystyried **Deddf Llesiant Cenedlaethau’r Dyfodol (Cymru) 2015**Yng nghyd-destun y Fframwaith Gyrfaoedd a’r Byd Gwaith, dylai myfyrwyr ystyried sut i ddefnyddio’u dealltwriaeth am hyn yn eu bywyd yn yr ysgol gan ymateb yn gadarnhaol i gyfleoedd cysylltiedig â Byd Gwaith heb deimlo’n anghyfforddus am eu dewisiadau. Dylai hefyd ystyried agweddau ychwanegol er mwyn cynnwys gweithgareddau allgyrsiol sy’n ymwneud â gwella eu sgiliau a’r diddordebau sydd ganddynt sy’n gysylltiedig â Byd Gwaith. Gall hyn gynnwys pa mor dda y mae disgyblion yn dangos hyder a chryfder agwedd yn eu bywydau sy’n eu helpu wrth baratoi am Fyd Gwaith, er enghraifft y ffordd y maent yn rhyngweithio â phobl newydd a gydag oedolion.**Cwestiynau i’w hystyried*** **A yw darpariaeth Gyrfaoedd a Byd Gwaith yn y cwricwlwm yn ystyried pa mor dda y mae disgyblion yn datblygu fel dinasyddion egwyddorol a gwybodus, er enghraifft trwy eu hymwybyddiaeth o degwch, cydraddoldeb, goddefgarwch, cynaliadwyedd a hawliau plant?**
* **I ba raddau y mae dysgwyr yn gwneud cynnydd yn y sgiliau hyn yng nghyd-destun GBG?**
* **I ba raddau y mae dysgwyr yn cael adborth am y dysgu GBG ac yn deall sut mae gwneud cynnydd pellach?**
* **Sut mae canfyddiadau asesiadau’n cael eu cofnodi, eu dadansoddi a’u defnyddio?**
* **A yw ysgolion yn gallu adnabod a gwerthuso i ba raddau y mae disgyblion, gan gynnwys rhai gydag anawsterau dysgu ychwanegol, yn barod i ymgymryd â swyddogaethau a chyfrifoldebau arweinyddiaeth a chwarae rhan gyflawn ym mywyd yr ysgol, er enghraifft fel aelodau o gyngor yr ysgol, mentoriaid i gyfoedion ac arweinwyr digidol.**
 |
| **2.2** Sut mae’r ysgol yn adnabod a gwerthuso i ba raddau y mae myfyrwyr yn datblygu’r prif agweddau ac ymddygiad a fydd yn help iddynt i ddysgu trwy gydol eu hoes.Cwestiynau i’w hystyried* **A yw’r ysgol yn adrodd ar, i ba raddau y mae myfyrwyr yn ddysgwyr uchelgeisiol, hyderus, galluog ac annibynnol?**
* **Ydy’r myfyrwyr yn cael cyfleoedd i ymwneud â phrofiadau a syniadau newydd, anghyfarwydd? Os ydynt, sut y caiff hyn ei adrodd?**
* **Ydy’r ysgol yn teimlo eu bod yn darparu gweithgareddau sy’n uniongyrchol yn berthnasol i Yrfaoedd a Byd Gwaith a sgiliau rheoli gyrfa a allai:**
* Gynyddu diddordeb y disgyblion yn eu gwaith.
* Gwella eu gallu i ganolbwyntio ac osgoi gwrthdyniad.
* Cynyddu’r potensial i wella’r graddau y mae disgyblion yn fwy parod i gymryd rhan mewn tasgau a’u cwblhau.
* Adnabod pa mor dda y mae disgyblion yn dyfalbarhau a pharhau i weithredu’n bwrpasol pan maent yn wynebu anawsterau neu yn gallu chwilio am atebion eraill pan mae’r dull cyntaf o ddelio â phroblem yn methu
* **Edrych ar ba mor dda y mae disgyblion yn gallu gweithio mewn amrywiaeth o ffyrdd, er enghraifft yn annibynnol, mewn grwpiau bach ac mewn sefyllfa dosbarth cyfan. Gall hyn hefyd gynnwys adegau y mae’r disgyblion wedi dangos parch at gyfraniadau eraill, er enghraifft wrth ganiatáu i eraill siarad neu wrth aros yn dawel pan fydd eraill yn anghytuno â nhw, yn arbennig cyfoedion ac oedolion.**
* **Sut mae rhaglen Gyrfaoedd a Byd Gwaith yr ysgol yn cyfrannu at ddatblygiad myfyrwyr?**
 |

**Maes Arolygu 3: Addysgu a phrofiadau dysgu**

**Sylwer:**

Gallai gwerthusiad yn GBG gynnwys:

• Strategaethau a ddefnyddir i ddatblygu addysgu/dysgu a’u heffaith

• Arsylwadau gwersi

• Adolygiad cwrs/adran

• Asesiad ar brosesau a chanlyniadau dysgu

• Tystiolaeth am gyflogadwyedd dysgwyr

• Adborth yn dilyn hyfforddiant mewn swydd.

|  |
| --- |
| **3.1** Ansawdd y dysgu**3.2** Ehangder, cydbwysedd a phriodoldeb y cwricwlwm**3.3** Darpariaeth ar gyfer medrau |

|  |
| --- |
| **3.1** Nid dim ond gyda’r profiadau dysgu sy’n digwydd mewn dosbarth dan arweiniad athro y mae gwerthuso addysgu yng nghyd-destun GBG, gan y gall fod nifer o raglenni a phrofiadau yn cael eu harwain gan sefydliadau partner a chyfranwyr allanol. Er mwyn deall y cynnydd yn natblygiad eu cymwyseddau rheoli gyrfa mae gwerthusiadau a holi myfyrwyr yn help iddynt adnabod y ‘pellter a deithiwyd’ yn eu perfformiad eu hunain o’i gymharu â’u cyfoedion.Mae defnyddio data a gwybodaeth gadarn yn gallu dylanwadu ar addasrwydd rhywfaint o’r ddarpariaeth ynghyd â’i werth yng nghyd-destun y rhaglen Gyrfaoedd a Byd Gwaith.**Cwestiynau i’w hystyried*** **A yw pob athro yn ymwybodol o’r addysgu sy’n cael ei gyflwyno gan sefydliadau partner?**
* **A yw athrawon yn cael eu hannog i ymgorffori GBG yn eu gwersi? Os felly, a yw hyn yn helpu’r disgyblion i osod GBG yng nghyd-destun pynciau?**
* **Sut mae’r addysgu a gyflwynir gan sefydliadau partner yn cael ei werthuso?**
* **A yw’r addysgu sy’n cael ei gyflwyno gan sefydliadau partner yn cysylltu’n uniongyrchol gyda chymwysterau sydd wedi’u hachredu a’u cydnabod gan Gymwysterau Cymru?**
 |
| **3.2** Mae’r Maes Arolygu hwn yn cael ei ddylanwadu’n fawr gan yr uwch arweinyddiaeth a rheolaeth strategol yn y sefydliad.Yn y cyd-destun hwn, nid yw arweinyddiaeth/rheolaeth am uwch staff yn unig ond am arweinyddiaeth/rheolaeth timau cwrs ac adrannau a hefyd am arweinyddiaeth/rheolaeth yn y lleoliad dysgu ei hun.**A yw cwricwlwm yr ysgol yn cynnwys yr agweddau hyn:*** **Myfyrwyr yn deall pa mor dda y mae profiadau dysgu yn diwallu anghenion busnes**
* **Sylwadau gan gyflogwyr lleol a phrofiadau dysgu cysylltiedig â gwaith am ba mor dda y mae profiadau dysgu yn cefnogi trosglwyddo i waith**
* **Tystiolaeth myfyrwyr am ddefnyddioldeb gweithgareddau/cysylltiadau dysgu o’r fath.**
* **Dadansoddiad o ganlyniadau ysgrifenedig sy’n cyfateb i’r hyn roedd dysgwyr wedi bwriadu ei wneud**
* **Ystadegau ac adborth am brofiadau sy’n canolbwyntio ar waith yn dangos beth y mae myfyrwyr wedi’i ddeall gan gynnwys y ‘pellter a deithiwyd’.**
* **Bod yr ysgol yn ymgysylltu’n llwyddiannus gyda chyflogwyr yn lleol, yn rhanbarthol a chenedlaethol**
* **Pa raglenni y mae’r ysgol yn ymwneud â nhw?**
 |
| **3.3** Mae’r agwedd hon yn canolbwyntio ar sgiliau:- Cyfathrebu- Rhifedd - Technoleg Gwybodaeth a Chyfathrebu sy’n cefnogi disgyblion i weithio ar draws y cwricwlwm.Mae angen ystyried i ba raddau y mae safonau dysgu GBG yn cefnogi dysgwyr i ddatblygu’r tri sgil hyn a’r sgiliau ehangach cysylltiedig.Dylid cynnwys ystyriaethau am ba mor dda y mae’r ysgol wedi cymryd i ystyriaeth fframweithiau cenedlaethol llythrennedd a rhifedd wrth gynllunio profiadau dysgu disgyblion. Dylai ystod profiadau dysgwyr ar draws y cwricwlwm hefyd ddarparu cyfleoedd pwrpasol a blaengar i ddisgyblion ymarfer a datblygu eu sgiliau llythrennedd (Cymraeg/Saesneg), rhifedd a TGCh.Dylai ysgolion hefyd allu dangos sut y maent yn cynllunio a chyflwyno cyfleoedd pwrpasol i ddisgyblion ddatblygu eu sgiliau Rheoli Gyrfa o fewn y cwricwlwm.Bydd y maes arolygu hwn hefyd yn cynnwys ansawdd ac i ba raddau y mae darpariaeth yn datblygu sgiliau Iaith Gymraeg y disgyblion mewn gweithgareddau dysgu ffurfiol ac anffurfiol. Mae’n ofyniad statudol bod disgyblion i gyd yn dysgu Cymraeg hyd at 16 oed.**Cwestiynau i’w hystyried:*** **I ba raddau y mae dysgwyr yn gwneud cynnydd gyda’r sgiliau hyn yng nghyd-destun GBG?**
* **Ym mha ffyrdd y mae dysgwyr yn defnyddio’r sgiliau hyn i wella eu rhagolygon dilyniant a chyflogadwyedd?**
* **Pa mor dda y mae’r ysgol yn addysgu disgyblion am fanteision dysgu Cymraeg a dod yn ddwyieithog o fewn y Fframwaith Gyrfaoedd a’r Byd Gwaith?**
 |

**Maes Arolygu 4: Gofal, cymorth ac arweiniad**

Sylwer:

Gallai gwerthusiad GBG gynnwys:

• Dadansoddiad o lefel ac effaith y gefnogaeth a gynigir ar gyfer anghenion penodol dysgwyr yng nghyd-destun eu cynnydd

• Cysylltiadau gyda threfniadau bugeiliol/lles

• Polisïau ac arfer sy’n gysylltiedig â lles/llesiant gan gynnwys dadansoddi effaith trefniadau diogelu

• Polisïau ac arfer sy’n gysylltiedig â chydraddoldeb gan gynnwys dadansoddi a oes gan bob dysgwr fynediad cyfartal at weithgareddau ac felly’n gwneud cynnydd da

• Tystiolaeth a dadansoddiad bod dysgwyr yn gwneud dewisiadau sy’n herio stereoteip

• Effeithiolrwydd cysylltiadau gyda Gyrfa Cymru am gyngor arbenigol.

|  |
| --- |
| **4.1** Olrhain, monitor a darparu cymorth dysgu**4.2** Datblygiad personol**4.3** Diogelu |

|  |
| --- |
| 4.1 Mae’r maes arolygu hwn yn bwysig iawn i Farc Gyrfa Cymru gan ei fod yn ymwneud â’r wybodaeth, y cyngor a’r cyfarwyddyd gyrfaoedd a fydd yn cefnogi dysgwyr ar draws carfan ysgol gyfan, i drosglwyddo’n llwyddiannus yn eu gyrfa. Bydd modelau darpariaeth gwybodaeth, cyngor a chyfarwyddyd gyrfa yn amrywio o un sefydliad i’r llall yn dibynnu ar anghenion y dysgwyr.**Meysydd i’w hystyried*** **Cynnwys methodoleg a ddefnyddir i dracio a monitro cynnydd a lles disgyblion wrth iddynt symud drwy’r ysgol, gan gynnwys presenoldeb ac ymddygiad, ac ystyried sut y bydd hyn yn dylanwadu ar gyfleoedd Byd Gwaith sy’n gysylltiedig â chynnydd a datblygiad grwpiau penodol.**
* **Pa mor dda y mae’r ysgol yn cynnwys disgyblion sy’n cael addysg oddi ar y safle neu mewn grwpiau anogaeth ar y safle neu mewn canolfannau cynhwysiant, mewn rhaglen Byd Gwaith a sut y mae cynnydd yn cael ei gofnodi a’i fonitro?**
* **Sut maen nhw yn hwyluso a pharatoi disgyblion ar gyfer rhannau penodol o Fyd Gwaith yng nghyd-destun cefnogaeth briodol a herio, defnyddio strategaeth ymyrraeth a mentora neu annog unigolion neu grwpiau?**
* **Pa mor dda y mae’r ysgol yn rhoi mynediad at ystod eang o wybodaeth ddiduedd i ddysgwyr?**
* **Pa mor dda yw’r gofal, yr arweiniad a’r gefnogaeth sydd ar gael i’r dysgwyr?**
 |
| 4.2 Gall yr ysgol ystyried cynnwys tystiolaeth o sut y maent yn helpu disgyblion ddeall eu hawliau fel gweithwyr, disgwyliadau cyflogwyr, perthynas bersonol a phroffesiynol, effaith eu dewis ffordd o fyw ac ymddygiad ar eu hiechyd a’u lles meddyliol a chorfforol yn eu presennol a’u dyfodol.Dylai’r hunanarfarnu gynnwys pa mor dda y mae darpariaeth yr ysgol yn helpu disgyblion ddatblygu dealltwriaeth am eu diwylliant, y gymuned leol a’r byd yn ehangach. Bydd hyn yn cynnwys cyfleoedd, cyfrifoldebau a phrofiadau bywyd oedolyn gan gynnwys dysgu am yrfaoedd a byd gwaith. A yw’r ysgol yn gallu rhoi enghreifftiau neu dystiolaeth sy’n cefnogi gwerth ac effeithiolrwydd y cyfarwyddyd a chyngor diduedd a ddarperir i ddysgwyr? Gall enghreifftiau gynnwys dewisiadau gyrfa at y dyfodol, dewis pynciau gan gynnwys pa mor gydlynol ac effeithiol yw’r ddarpariaeth am gefnogaeth bersonol ac arbenigol a gwasanaethau gan asiantaethau arbenigol ar gael, yn enwedig i ddysgwyr sy’n wynebu rhwystrau sylweddol i ddysgu.Ble, yn y rhaglen Byd Gwaith, y mae cynnwys pynciau fel herio agweddau stereoteip disgyblion, eu dewisiadau a’u disgwyliadau, gan gynnwys hyrwyddo hawliau dynol?**Cwestiynau i’w hystyried*** **Pa mor dda y mae rhaglen addysg bersonol a chymdeithasol yr ysgol yn cefnogi datblygiad sgiliau cymdeithasol ac emosiynol pob disgybl, i’w paratoi ar gyfer Byd Gwaith?**
* **Pa mor dda y mae’r ysgol yn rhoi profiadau sy’n helpu i baratoi pobl ifanc ar gyfer Byd Gwaith a sut mae’r rhain yn cael eu gwerthuso?**
* **Pa mor dda y mae’r ysgol yn hyrwyddo datblygu gwerthoedd cadarn ac egwyddorol, gonestrwydd, tegwch, cyfiawnder a chynaliadwyedd a deall anghenion a hawliau eraill?**
* **Sut mae staff addysgu yn gallu datblygu eu dealltwriaeth nhw o Fyd Gwaith fel eu bod yn gallu rhannu gwybodaeth gywir, gyfredol a diduedd i’w rannu yn y rhaglen Gyrfaoedd a Byd Gwaith?**
* **Pa weithgareddau allgyrsiol a gweithgareddau sy’n canolbwyntio ar waith y mae’r disgyblion yn cael eu cynnig?**
 |
| **4.3** Dylai bod gan yr ysgol yr holl ofynion deddfwriaethol ar waith i warchod disgyblion yn eu gofal.**Cwestiynau i’w hystyried*** **I ba raddau y mae’r uwch arweinwyr yn ymwneud â phartneriaethau cysylltiedig â GBG ar lefel strategol ac nid yn unig ar lefel weithredol?**
* **I ba raddau y mae dysgwyr yn datblygu dealltwriaeth o sut i gadw’n iach a diogel mewn man gwaith e.e. ar gyfer profiad gwaith a swyddi rhan amser?**
* **A yw dysgwyr yn ymwybodol o faterion amddiffyn plant ar lefel addas?**
* **I ba raddau sydd gan y dysgwyr y sgiliau a’r hyder i ddelio gyda sefyllfaoedd anodd mewn gwaith ac addysg?**
 |

**Maes Arolygu 5: Arweinyddiaeth a rheolaeth**

|  |
| --- |
| **5.1** Ansawdd ac effeithiolrwydd arweinwyr a rheolwyr**5.2** Prosesau hunanarfarnu a chynllunio gwelliant**5.3** Dysgu proffesiynol**5.4** Defnyddio adnoddau |

|  |
| --- |
| **5.1** **Meysydd i’w hystyried*** **Ymwneud â datblygiad strategaethau**
* **Tystiolaeth o ddisgwyliadau uchel ar gyfer GBG a defnydd effeithiol gan arweinwyr a rheolwyr o wybodaeth am gyflawniad yn eu cynllunio strategol**
* **Tystiolaeth o welliant sydd wedi digwydd yng nghyd-destun safonau, ansawdd ac effeithiolrwydd yn gyffredinol.**
* **Lefel cysylltiad llywodraethwyr/y bwrdd**
 |
| **5.2** **Meysydd i’w hystyried*** **Gwybodaeth am systemau ar gyfer gwerthuso gweithgareddau**
* **Addasrwydd a safon adnoddau dysgu**
* **Tystiolaeth monitro a gwerthuso ym mhob cyfnod allweddol**
* **Tystiolaeth bod adnoddau wedi cael eu defnyddio’n effeithiol gan gynnwys effaith gweithio mewn partneriaeth**
 |
| **5.3** Yn y cyd-destun hwn, nid yw arweinyddiaeth/rheolaeth am uwch staff yn unig ond am arweinyddiaeth/rheolaeth timau cwrs ac adrannau a hefyd am arweinyddiaeth/rheolaeth yn y lleoliad dysgu ei hun.**Meysydd i’w hystyried:*** **Effaith rheolaeth strategol ar greu a gwneud y defnydd gorau o weithio mewn partneriaeth.**
* **Pa amser/adnoddau a roddir i ddatblygiad proffesiynol parhaus**
* **Tystiolaeth effaith datblygiad proffesiynol parhaus**
 |
| **5.4**Mae yno oblygiadau ar adnoddau er mwyn sicrhau canlyniadau GBG llwyddiannus i ddysgwyr ac mae angen cynllunio gofalus a strategol. Ynghlwm â’r broses gwelliant mae angen strategaeth glir ar gyfer staffio ac ariannu rhaglen GBG, gwybodaeth a chyfarwyddyd gyrfaoedd.Mae angen i’r uwch arweinyddiaeth gael rhan strategol wrth gynllunio adnoddau ar gyfer GBG, ochr yn ochr â blaenoriaethau eraill.A yw’r ysgol yn gallu dangos tystiolaeth o ddatblygiad parhaus eu rhaglen Gyrfaoedd a Byd Gwaith? A yw’n cael ei ddylanwadu gan werthusiad gweithgareddau sydd wedi digwydd ac a oes adnoddau cymesur wedi’u neilltuo’n benodol i’r rhaglen Gyrfaoedd a Byd Gwaith? |